“Արցախի երիտասարդության ձայնը” ծրագրի միջոցով ցանկացել ենք Արցախի երիտասարդների շրջանում բարձրացնել հայկական պետությունների արտաքին քաղաքականության մասին տեղեկացվածության աստիճանը և նրանց ձայնն ավելի լսելի դարձնել ինչպես Արցախում, այնպես էլ երկրի սահմաններից դուրս: Ծրագրին մասնակցել են ԼՂՀ երիտասարդ քաղաքագետներ, միջազգայնագետներ, լրագրողներ, պատմաբաններ, տնտեսագետներ և հոգեբաններ: Արտաքին քաղաքական ակտուալ թեմաներով դասընթացների, խմբային ու անհատական աշխատանքների, դերային խաղերի և ոչ ֆորմալ կրթության այլ մեթոդների միջոցով փորձել ենք նպաստել նրանց մասնագիտական կայացմանը: Որպես ապագա դիվանագետներ, քաղաքական գործիչներ, փորձագետներ՝ նման կադրերը հետագայում կարող են ներկայացնել Արցախը տարբեր միջազգային հարթակներում և լսելի դարձնել Արցախի հասարակության “ձայնն” արտաքին աշխարհին: